Denumirea măsurii: Promovarea incluziunii sociale în teritoriul GAL 
CODUL Măsurii: M4/6B
Tipul măsurii: 
· INVESTIȚII
· SERVICII
· SPRIJIN FORFETAR
1.Descrierea generală a măsurii inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL
Măsura contribuie la realizarea centrelor comunitare multifuncționale în care se vor desfășura activități sociale legate de nevoile locuitorilor din teritoriul GAL, inclusiv activități în scopul incluziunii sociale a grupurilor vulnerabile.
Această măsură vizează  satisfacerea unor nevoi ale comunității locale, în special ale comunităților de romi. Conform art. 35 (2) din Legea 292/2011: ” Grupurile şi comunităţile aflate în situaţii de dificultate beneficiază de servicii sociale, în cadrul programelor de acţiune comunitară destinate prevenirii şi combaterii riscului de marginalizare şi excluziune socială”.  Intervenţia în comunităţile sărace caracterizate prin nivel de educaţie scăzut, acces deficitar la infrastructură (branşarea la sursele de apă, de electricitate), izolare, calitate slabă a locuirii, este dificilă în cele mai multe cazuri şi necesită activităţi de pregătire a comunităţii (traininguri, dezbateri, consiliere etc).
 În cadrul centrelor comunitare multifuncționale de exemplu pot fi asigurate următoarele servicii: servicii de consiliere pentru copii: îngrijire, educație timpurie, activități recreative și de socializare, servicii de consiliere pentru părinți vizând mai ales însușirea elementelor de bază privind creșterea și educarea copilului, igiena, etc., servicii de suport pentru depăşirea situaţiilor de marginalizare, servicii de dezvoltare personală pentru dobândirea de noi deprinderi şi noi moduri de a gândi şi acţiona, servicii auxiliare cu caracter administrativ și servicii de îngrijire personală, care, conform art. 33 (2) din Legea 292/2011 „pot fi acompaniate de servicii de consiliere socială, juridică şi de informare”.  
Prin această măsură se are în vedere contruirea/modernizarea/reabilitarea infrastructurii fizice pentru desfășurarea activităților și dotarea corespunzătoare a centrelor comunitare multifuncționale sociale, mentenanța acestora și costurile de fucționare fiind asigurate de autoritatea publică locală și/sau prin accesarea de sprijin financiar prin PO Capital Uman; pentru sustenabilitate, proiectele ar trebui să prevadă posibilitatea accesării altor programe.
Măsura va contribui la îmbunătăţirea calităţii vieţii locuitorilor prin accesibilizarea serviciilor de asistență socială.
Corelare cu analiza SWOT.
În teritoriul GAL au fost identificate comunități de romi și grupuri vulnerabile care se confruntă cu probleme sociale diverse, dintre care putem enumera ocuparea, educaţia, sărăcia, sănătatea, locuirea. Tendințele negative de dezvoltare sunt datorate adesea infrastructurii existente pentru desfășurarea unor activități de consiliere și sprijin pentru aceștia și nivelului scăzut al calității vieții.
Prin această măsura se va realiza infrastructura fizică și dotarea unor centre multifucționale care vor oferi diverse servicii sociale, în special pentru accesul copiilor de etnie romă la diverse activități cu participarea părinților și asigurarea unor servicii de îngrijire personală. 
Obiectiv de dezvoltare rurală ale Reg.(UE) 1305/2013, art.4: Măsura contribuie la obiectivul de dezvoltare rurală c) și anume: obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.
Obiectivele specifice/ locale ale măsurii sunt:
· crearea infrastructurii necesare derulării diverselor activități sociale pentru grupurile vulnerabile și minoritatea romă;
· îmbunătățirea condițiilor de viață a grupurilor marginalizate prin activitățile de consiliere și sprijin oferite în cadrul centrului;
· oferirea de servicii de igienă personală pentru grupurile vulnerabile și minoritatea romă;
· asigurarea educației preșcolare a grupurilor marginalizate, în special a etniei rome prin oferirea de activități recreative și de dezvoltare personală;
· promovarea cooperarii și înțelegerii mutuale între membrii comunitatii, sustinerea procesului educativ si imbunatatirea conditiilor de trai pentru grupuri dezavantajate, pastrarea si promovarea valorilor locale, dezvoltarea armonioasa a copiilor si tinerilor din grupurile vulnerabile;
· inversarea tendințelor de declin economic și social și de depopulare a zonelor rurale.
Măsura contribuie la prioritatea P6 prevăzută în art. 5, Reg. (UE) nr. 1305/2013: promovarea incluuziunii sociale, a reducerii sărăciei și a dezvoltării economice în zonele rurale și este conform domeniului de intervenție 6(b): încurajarea dezvoltării locale în zonele rurale. Această măsură este în conformitate cu prioritatea 1 din SDL. 
Măsura corespunde obiectivelor art. 20, alin. 1, punctele (d) și (g)  din Reg. (UE) nr. 1305/2013. 
Măsura contribuie la Domeniul de intervenție 6(b) prevăzut la art. 5 din Reg. (UE) nr. 1305/2013.
Măsura contribuie la obiectivele transversale legate de inovare în conformitate cu cu art. 8 (1) (c) (v) din Reg. (UE) 1305/2013 și de reducere a efectelor schimbărilor climatice, prin asigurarea condițiilor favorabile pentru incluziunea socială a grupurilor marginalizate din mediul rural, cu accent deosebit  pe etnia romă (infrastructură fizică și dotare pentru centre multifucționale cu sisteme care utilizează energie regenerabilă) în conformitate și art. 5 alin. 5 (c) din Reg. (UE) nr. 1305/2013.
Complementaritatea cu alte măsuri din SDL
Măsura M4: Promovarea incluziunii sociale în teritoriul GAL este în complementaritate cu măsura M1: Dezvoltarea satelor și servicii de bază în vederea creșterii calității vieții în teritoriul GAL.
Beneficiarii direcți ai măsurii M4 incluși în categoriile de beneficiari indirecți ai măsurii M1 de dezvoltare a satelor și servicii de bază în vederea creșterii calității vieții în teritoriul GAL, 
Sinergia cu alte măsuri din SDL
Prin SDL s-au propus pentru prioritatea P6: promovarea incluziunii sociale, a reducerii sărăciei și a dezvoltării economice în zonele rurale 4 măsuri distincte, și anume:
Măsura M1 Dezvoltarea satelor și servicii de bază în vederea creșterii calității vieții în teritoriul GAL  
Măsura M2: Înființarea de activități neagricole în teritoriul GAL
Măsura M3: Crearea și dezvoltarea de activități neagricole în teritoriul GAL
Măsura M4: Promovarea incluziunii sociale în teritoriul GAL
Măsura 4  este în sinergie cu măsurile M1, M2 și M3. 

2. Valoarea adăugată a măsurii
Înființarea și/sau modernizarea centrelor comunitare multifuncționale de asistență comunitară și socială reprezintă o abordare complexă pentru soluționarea privind accesibilizarea la servicii sociale a  populației rome, inclusiv pentru persoanele din grupurile vulnerabile.  Aria de deservire a centrelor comunitare multifuncționale poate acoperi mai multe UAT-urile din teritoriu.
Activitatea propriu-zisă este asigurarea accesului persoanelor din grupurile defavorizate, în special celor de  etnie romă la diverse activități educative, de consiliere și recreative. Aceste activități se vor adresa cu prioritate copiilor și educației adulților pe diferite teme cum ar fi elemente de gospodărire, igienă, educație familiară, etc. După necesități, locul unde se desfășoară activitățile sociale poate fi dotat cu o spălătorie, grupul social poate fi extins cu baie, și poate fi atașată o bucătărie, care pe de o parte asigură alimente pentru copii, pe de altă parte prezintă baza unor cursuri pentru mame în domeniul gospodăririi familiare.
Prin măsura propusă se dorește rezolvarea unora dintre problemele comunităților defavorizate din teritoriul GAL. Se au în vedere investiții în infrastructura fizică a unor astfel de facilități și în dotarea lor corespunzătoare. Toate aceste intervenții vor aduce un plus de valoare în teritoriu prin crearea, îmbunătățirea și diversificarea facilităților de dezvoltare economică, creșterea atractivității teritoriului și diminuarea migrației populației.
3. Trimiteri la alte acte legislative
Reg. (UE) nr. 1303/2013, Reg. (UE) nr. 1305/2013, Reg. (UE) nr. 1407/2013, Reg. (UE) nr. 807/2014, Legea administrației publice locale nr. 215/2001, republicată, Legea 292/2011 a asistenței sociale, Hotărârea nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, PNDR 2014-2020, Hotărârea Guvernului nr. 383/2015 pentru aprobarea Strategiei naţionale privind incluziunea socială și reducerea sărăciei pentru perioada 2015-2020, Hotărârea Guvernului nr. 18/2015 pentru aprobarea Strategiei Guvernului României de incluziune a cetăţenilor români aparţinând minorităţii rome pentru perioada 2015-2020, cu modificările și completările ulterioare; Hotărârea Guvernului nr. 26/2000 cu privire la asociații și fundații, cu modificările și completările ulterioare.

4. Beneficiari direcţi/indirecţi (grup ţintă)
· Beneficiari direcţi: Furnizori publici și privați de servicii sociale acreditați
Legea asistenței sociale prevede: 
Art. 37 
(1) Furnizorii de servicii sociale sunt persoane fizice sau juridice, de drept public ori privat. 
(2) Furnizori publici de servicii sociale pot fi: 
a) structurile specializate din cadrul/subordinea autorităţilor administraţiei publice locale şi autorităţile executive din unităţile administrativ-teritoriale organizate la nivel de comună, oraş;
b) unităţile sanitare, unităţile de învăţământ şi alte instituţii publice care dezvoltă, la nivel comunitar, servicii sociale integrate. 
(3) Furnizori privaţi de servicii sociale pot fi: 
a) organizaţiile neguvernamentale, respectiv asociaţiile şi fundaţiile; 
b) cultele recunoscute de lege;
c) persoanele fizice autorizate în condiţiile legii;
d) operatorii economici, în condiţii speciale, prevăzute de art. 37 din legea 292/2011.
Art. 38 (1) Pentru a acorda servicii sociale pe teritoriul României, furnizorii de servicii sociale, indiferent de forma lor juridică, trebuie acreditaţi în condiţiile legii.
· Beneficiari indirecți: populația locală (în special grupurile marginalizate, inclusiv minoritatea romă); ONG-uri din teritoriu care vor derula activități sociale în centrele comunitare multifuncționale. 

5. Tip de sprijin 
· În conformitate cu prevederile art. 67 din Reg. (UE) nr. 1303/2013 lit. (a), tipul de sprijin constă în:  (a) rambursarea costurilor eligibile suportate și plătite efectiv.
· În conformitate cu prevederile art. 45 din R. (CE) nr. 1305/2013 pct.4: (4) Beneficiarii sprijinului pentru investiții pot solicita plata unui avans de până la 50% din ajutorul public acordat. 
· În conformitate cu prevederile art. 63 din R. (CE) nr. 1305/2013 pct.1: (1)Plata avansurilor este condiționată de constituirea unei garanții bancare sau a unei garanții echivalente corespunzătoare procentului de 100 % din valoarea avansului.

6. Tipuri de acțiuni eligibile și neeligibile
Tipuri de acţiuni eligibile
· Construcția/reabilitarea/modernizarea/extinderea clădirilor pentru centre multifuncțiomnale și înfinţarea de noi centre multifuncționale;
· Achiziționarea de echipamente pentru dotarea centrelor comunitare multifuncționale adaptate nevoilor beneficiarilor de servicii oferite de centrele multifuncționale.

7. Condiții de eligibilitate
· Solicitantul trebuie să se încadreze în categoria beneficiarilor eligibili;
· Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată;
· Proiectul trebuie să fie realizat în teritoriul GAL;
· Investiția să se încadreze în tipul de sprijin prevăzut prin măsură;
· Construcţia, modernizarea şi extinderea clădirilor trebuie să respecte prevederile PUG şi trebuie să respecte/ păstreze arhitectura specifică locală; Beneficiarul trebuie să prezinte toate avizele şi acordurile necesare investiţiei respective;
· Beneficiarul trebuie să declare pe propria răspundere că va asigura cofinanţarea proiectului;
· Nu este permisă dubla finanțare a aceleași activități/ investiții din alte fonduri comunitare sau naționale.

8. Criterii de selecție
1. Principiul priortizării investițiilor în localitățile din teritoriu care nu au mai primit anterior sprijin comunitar pentru o investiție similară, în sensul că aceste investiții în infrastructura fizică vor asigura condiții favorabile pentru incluziunea socială a grupurilor vulnerabile, cu accent deosebit pe etnia romă.
2. Principiul priortizării investițiilor de construire, renovare/ modernizare a clădirilor care se echipează cu soluții de energie regenerabilă;
3. Principiul prioritizării investițiilor realizate în parteneriat.
Criteriile de selecție vor fi detaliate suplimentar în Ghidul Solicitantului și vor avea în vedere prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

9. Sume (aplicabile) și rata sprijinului
Intensitatea sprijinului va fi de:
· 100% pentru investiții negeneratoare de venit proiecte înaintate de UAT-uri sau organizații non-guvernamentale
· 90% pentru solicitanții entități private.
Sprijin public nerambursabil va respecta prevederile R 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali.
[bookmark: _GoBack]Valoarea eligibilă nerambursabilă a proiectelor poate fi cuprinsă între 5.000 – 95.263 Euro. La stabilirea cuantumului sprijinului am avut în vedere următorul aspect: dacă un proiect deservește mai multe UAT-uri (cel puțin 3 UAT-uri) din teritoriu, beneficiarul poate obține plafonul maxim al ajutorului public nerambursabil prin GAL de 95.263 euro. 

10. Indicatori de monitorizare
· Populația netă care beneficiază de servicii îmbunătățite: 2.000
· Numărul întreprinderilor, asociațiilor care beneficiază infrastructură îmbunătățită: 2
· Număr de locuri de muncă nou create: 3

Caracterul inovativ al măsurii derivă din următoarele:
· îmbunătățirea și accesibilizarea serviciilor locale de livrare de activități sociale în mediul rural;
· dotarea clădirilor multifuncționale cu sisteme care utilizează energie regenerabilă;
· asigurarea condițiilor favorabile pentru incluziunea socială a copiilor din grupurile marginalizate din mediul rural, cu accent deosebit  pe etnia romă.






